Diari Oficial de la Generalitat Valenciana


Sumari del DOGV 4121, del 06-11-2001 (2001/10695)

DECRET 178/2001, de 30 d'octubre, del Govern Valencià, pel qual es crea l'Institut d'Educació Secundària de la Pobla Llarga.
----------------------------------------------------------------------------------------------------------------------------

### Dades del document

Número de DOGV
:   4121

Data del DOGV
:   06-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10321


Data del document
:   30-10-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Pobla Llarga, la
    * ensenyament secundari

DECRET 178/2001, de 30 d'octubre, del Govern Valencià, pel qual es crea l'Institut d'Educació Secundària de la Pobla Llarga. [2001/X10657]
  
Els estudis de planificació educativa van preveure la creació d'un institut d'Educació Secundària a la zona escolar VL 40, identificat com a 46N00004.
  
Atenent estes previsions l'Ajuntament de la Pobla Llarga, segons l'acord adoptat en sessió plenària de 17 de novembre de 1997, va cedir a la Generalitat Valenciana un solar de 12.070 m2 ubicat a l'avinguda del metge Julio Sanchis, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Prèvia convocatòria del corresponent concurs públic, Resolució de 10 de maig de 1999, de l'Institut Valencià d'Habitatge, publicat en el Diari Oficial de la Generalitat Valenciana de 18 de maig de 1999, es van adjudicar les obres de construcció del nou edifici escolar per Resolució de 28 d'octubre de 1999, Diari Oficial de la Generalitat Valenciana de 15 de novembre de 1999.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de Règim General no Universitari, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat Valenciana.
  
Per això, i segons el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, de Govern Valencià, a proposta del conseller de Cultura i Educació i després de la deliberació del Govern Valencià, en la reunió de 30 d'octubre de 2001,
  
DECRET
  
Article únic
  
Es crea, el següent centre docent:
  
Província: València
  
Localitat: la Pobla Llarga
  
Denominació: Institut d'Educació Secundària
  
Codi: 02071247
  
Titular: Generalitat Valenciana
  
Adreça: carrer 9 d'octubre, s/n
  
Composició: 16 unitats d'Educació Secundària Obligatòria i 6 de Batxillerat
  
Capacitat: 480 llocs escolars d'Educació Secundària Obligatòria i 210 de Batxillerat
  
DISPOSICIÓ ADDICIONAL
  
El que establix este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures necessàries que per al compliment i desenrotllament del que establix este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2001.
  
València, 30 d'octubre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS